**Petra Vlhová** (s. 13. kesäkuuta 1995 Liptovský Mikuláš) on slovakialainen alppihiihtäjä. Hän on pujottelun olympiavoittaja, suurpujottelun maailmanmestari sekä maailmancupin kokonaiskilpailun ja pujottelucupin voittaja. Hän edustaa Ski Team VLHA Liptovský Mikulášia.

Arvokilpailut
-------------

Innsbruckin nuorten talviolympialaisissa 2012 Vlhová voitti kultaa pujottelussa. Nuorten MM-kilpailuissa Roccarasossa 2012 hän saavutti pujottelussa pronssia. Sankt Moritzin MM-kilpailuissa 2017 hän sai joukkuekilpailussa hopeaa sekä oli pujottelussa neljäs ja suurpujottelussa kahdeksas. Pyeongchangin olympialaisissa 2018 hän sijoittui alppiyhdistetyssä viidenneksi sekä pujottelussa ja suurpujottelussa 13:nneksi. Vuoden 2019 MM-kilpailuissa Åressa Vlhová voitti suurpujottelun maailmanmestaruuden, alppiyhdistetyn hopeaa sekä pujottelun pronssia. Cortina d’Ampezzon MM-kilpailuissa 2021 hän sai alppiyhdistetyssä ja pujottelussa hopeaa sekä oli supersuurpujottelussa yhdeksäs ja suurpujottelussa kahdestoista. Pekingin olympialaisissa 2022 hän voitti kultaa pujottelussa ja sijoittui 14:nneksi suurpujottelussa. Courchevelin / Méribelin MM-kilpailuissa 2023 hän oli pujottelussa viides ja suurpujottelussa seitsemäs.

Maailmancup
-----------

Vlhová kilpaili alppihiihdon maailmancupissa ensimmäisen kerran Semmeringin pujottelussa joulukuussa 2012 sijoittuen 11:nneksi. Kymmenen parhaan joukkoon hän sijoittui ensimmäisen kerran Aspenin toisessa pujottelukilpailussa marraskuussa 2015 oltuaan seitsemäs. Ensimmäisen palkintosijansa, ja samalla voittonsa, hän saavutti Åren pujottelussa joulukuussa 2015. Lienzin ja Flachaun pujotteluissa hän sijoittui samalla kaudella kolmanneksi. Marraskuussa 2016 Vlhová oli kolmas Levin pujottelussa. Hän oli samalla kaudella toinen Zagrebin pujottelussa. Hän voitti Aspenin pujottelun maaliskuussa 2017. Pujottelucupissa hän sijoittui viidenneksi ja maailmancupin kokonaiskilpailussa kymmenenneksi.

Kaudella 2017–2018 Vlhová voitti Levin pujottelun sekä sijoittui toiseksi Killingtonin pujottelussa ja Courchevelin paripujottelussa. Hän voitti Lenzerheiden pujottelun sekä oli kolmas Tukholman kaupunkitapahtumassa ja Crans-Montanan alppiyhdistetyssä. Hän sijoittui maailmancupin kokonaiskilpailussa viidenneksi ja pujottelucupissa neljänneksi. Kaudella 2018–2019 hän oli toinen Levin, Killingtonin ja Courchevelin pujotteluissa sekä Sankt Moritzin paripujottelussa. Semmeringissä hän saavutti ensimmäisen voittonsa suurpujottelun maailmancupissa. Pujottelussa hän oli toinen. Hän voitti Oslon kaupunkitapahtuman ja oli toinen Zagrebin pujottelussa. Hän voitti Flachaun pujottelun ja jakoi voiton Mikaela Shiffrinin kanssa Mariborin suurpujottelussa. Špindlerův Mlýnissä hän voitti suurpujottelun ja sijoittui pujottelussa kolmanneksi. Soldeussa hän oli kolmas suurpujottelussa ja pujottelussa. Hän sijoittui toiseksi sekä maailmancupin kokonaiskilpailussa että pujottelun ja suurpujottelun cupeissa.

Vlhová sijoittui kaudella 2019–2020 toiseksi Killingtonin pujottelussa. Hän voitti Sankt Moritzin paripujottelun ja oli Lienzin pujottelussa toinen. Hän voitti Zagrebin ja Flachaun pujottelut. Hän jakoi Sestrieren suurpujottelun voiton Federica Brignonen kanssa. Kranjska Gorassa hän sijoittui suurpujottelussa toiseksi ja voitti pujottelun. Hän sijoittui maailmancupin kokonaiskilpailussa kolmanneksi, voitti pujottelucupin, oli paras myös ns. parallel-lajien pisteissä ja sijoittui suurpujottelucupissa toiseksi.

Vlhová sijoittui kaudella 2020–2021 Söldenin suurpujottelussa kolmanneksi ja voitti Levin molemmat pujottelut. Hän voitti myös Lech/Zürsin parisuurpujottelun. Courchevelin suurpujottelussa hän oli kolmas. Vlhova voitti Zagrebin pujottelun. Garmisch-Partenkirchenin toisessa supersuurpujottelussa hän oli toinen. ¨Jasnán pujottelussa hän oli toinen. Seuraavana päivänä hän voitti Jasnássa suurpujottelun. Hän voitti Åren pujottelun. Hän voitti maailmancupin kokonaiskilpailun. sijoittui pujottelucupissa kolmanneksi ja oli paras parallel-lajien pisteissä. Kaudella 2021–2022 hän oli kolmas Söldenin suurpujottelussa ja voitti Levin molemmat pujottelut. Killingtonin pujottelussa hän sijoittui toiseksi. Hän voitti Lienzin pujottelun ja sijoittui suurpujottelussa toiseksi. Hän voitti Zagrebin ja Kranjska Goran pujottelut. Schladmingin pujottelussa hän sijoittui toiseksi. Hän sijoittui Kronplatzin suurpujottelussa toiseksi ja voitti Ären suurpujottelun. Méribelissä hän oli kolmas sekä pujottelussa että suurpujottelussa. Hän voitti pujottelucupin, sijoittui maailmancupin kokonaiskilpailussa toiseksi sekä suurpujottelucupissa neljänneksi.

Kaudella 2022-2023 Vlhova sijoittui Levin mollemmissa pujottelussa kolmanneksi. Hän sijoittui kolmanneksi Sestrieren suurpujottelussa ja pujottelussa. Semmeringin ensimmäisessä suurpujottelussa hän sijoittui toiseksi. Zagrebin ensimmäisessä pujottelussa hän sijoittui toiseksi ja Kransjka Goran ensimmäisessä suurpujottelussa olmanneksi. Hän voitti Flachaun ja Soldeun pujottelun. Hän sijoittui maailmancupin kokonaiskilpailussa ja pujottelucupissa kolmanneksi sekä suurpujottelucupissa neljänneksi. Kaudella 2023–2024 hän oli Söldenin suurpujottelussa kolmas. Hän voitti Levin ensimmäisen pujottelun. Killingtonin pujottelussa hän oli toinen. Tremblantin ensimmäisessä suurpujottelussa hän oli toinen. Hän voitti Courchevelin pujottelun. Hän voitti Kranjska Goran pujottelun. Hän sijoittui toiseksi Flachaun pujottelussa. Hän loukkasi polvensa Jasnan suurpujottelussa 20. tammikuuta, eikä kilpaillut loppukauden aikana. Maailmancupin kokonaiskilpailussa hän sijoittui kuudenneksi ja pujottelucupissa kolmanneksi.

### Maailmancupin osakilpailuvoitot

| **Päivämäärä** | **Paikka** | **Laji** |
| --- | --- | --- |
| 13. joulukuuta 2015 | Ruotsi Åre | Pujottelu |
| 18. maaliskuuta 2017 | Yhdysvallat Aspen | Pujottelu |
| 11. marraskuuta 2017 | Suomi Levi | Pujottelu |
| 28. tammikuuta 2018 | Sveitsi Lenzerheide | Pujottelu |
| 28. joulukuuta 2018 | Itävalta Semmering | Suurpujottelu |
| 1. tammikuuta 2019 | Norja Oslo | Paripujottelu |
| 8. tammikuuta 2019 | Itävalta Flachau | Pujottelu |
| 1. helmikuuta 2019 | Slovenia Maribor | Suurpujottelu |
| 8. maaliskuuta 2019 | Tšekki Špindlerův Mlýn | Suurpujottelu |
| 15. joulukuuta 2019 | Sveitsi Sankt Moritz | Paripujottelu |
| 4. tammikuuta 2020 | Kroatia Zagreb | Pujottelu |
| 14. tammikuuta 2020 | Itävalta Flachau | Pujottelu |
| 18. tammikuuta 2020 | Italia Sestriere | Suurpujottelu |
| 16. helmikuuta 2020 | Slovenia Kranjska Gora | Pujottelu |
| 21. marraskuuta 2020 | Suomi Levi | Pujottelu |
| 22. marraskuuta 2020 | Suomi Levi | Pujottelu |
| 26. marraskuuta 2020 | Itävalta Lech/Zürs | Parisuurpujottelu |
| 3. tammikuuta 2021 | Kroatia Zagreb | Pujottelu |
| 7. maaliskuuta 2021 | Slovakia Jasná | Suurpujottelu |
| 12. maaliskuuta 2021 | Ruotsi Åre | Pujottelu |
| 20. marraskuuta 2021 | Suomi Levi | Pujottelu |
| 21. marraskuuta 2021 | Suomi Levi | Pujottelu |
| 29. joulukuuta 2021 | Itävalta Lienz | Pujottelu |
| 4. tammikuuta 2022 | Kroatia Zagreb | Pujottelu |
| 9. tammikuuta 2022 | Slovenia Kranjska Gora | Pujottelu |
| 11. maaliskuuta 2022 | Ruotsi Äre | Suurpujottelu |
| 10. tammikuuta 2023 | Itävalta Flachau | Pujottelu |
| 18. maaliskuuta 2023 | Andorra Soldeu | Pujottelu |
| 11. marraskuuta 2023 | Suomi Levi | Pujottelu |
| 21. joulukuuta 2023 | Ranska Courchevel | Pujottelu |
| 7. tammikuuta 2024 | Slovenia Kransjka Gora | Pujottelu |
|

Lähteet
-------

1. 1 2 3 4 5 6 7 8  Petra Vlhová Kansainvälinen hiihtoliitto (FIS).  (englanniksi)
2. ↑  Alppitähti loukkaantui pahasti kotikisassaan *mtvuutiset.fi*.  20.1.2024. Viitattu 25.3.2024.

Aiheesta muualla
----------------

* Petra Vlhován kotisivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki
* Puola

 |

 |